|  |
| --- |
| REPUBLIKA HRVATSKA  OSJEČKO-BARANJSKA ŽUPANIJA  **OPĆINA ERNESTINOVO**  **Jedinstveni upravni odjel** |

KLASA: 112-03/18-01/2

URBROJ: 2158/04-18-3

Ernestinovo, 12. lipnja 2018.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18) objavljuju se

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA TU PROVJERU**

Za prijam u službu na određeno vrijeme za radno mjesto višeg savjetnika za projekte EU za provedbu projekta: „Osnaživanje kroz edukaciju teško zapošljivih žena Općine Ernestinovo – OSNAŽENE ERNESTINE“, financiranog iz programa „Zaželi – Program zapošljavanja žena“, broj: UP.02.1.1.05

Za kandidate prijavljene na oglas koji ispunjavaju formalne uvjete oglasa provest će se testiranje radi prethodne provjere znanja i sposobnosti.

Smatra se da je kandidat koji nije pristupio prethodnoj provjeri znanja i sposobnosti povukao prijavu na oglas.

PODRUČJE TESTIRANJA:

**1. pisano testiranje**

**Pisano testiranje provodi se 26. lipnja 2018. (utorak) s početkom u 10:00 sati u vijećnici Općine Ernestinovo, na adresi: Vladimira Nazora 64, Ernestinovo.**

**Popis kandidata koji ispunjavaju formalne uvjete za pristup provjeri znanja bit će objavljen na službenoj mrežnoj stranici Općine Ernestinovo dana 21. lipnja 2018.**

PRAVNI I DRUGI IZVORI:

1. Zakon o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17)
2. Smjernice za upravljanje projektnim ciklusom, podrška učinkovitoj provedbi vanjske pomoći EK, listopad 2008. dostupno na:

<https://strukturnifondovi.hr/wp-content/uploads/2017/06/Smjernice_za_.pdf>

1. Upute za prijavitelje ZAŽELI – pročišćena verzija od 14. 2. 2018. dostupno na:

<http://www.esf.hr/wordpress/wp-content/uploads/2017/06/Upute-za-prijavitelje_ZA%C5%BDELI-_pro%C4%8Di%C5%A1%C4%87ena-verzija_14022018.docx>

**2. razgovor:**

Intervju se provodi samo s kandidatima koji su ostvarili najmanje 50% bodova na pisanom testiranju

Za svaki dio testiranja (pisano testiranje, razgovor) kandidatima se dodjeljuje određeni broj bodova od 1 do 10.

Nakon prethodne provjere znanja i sposobnosti kandidata povjerenstvo za provedbu oglasa utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata povjerenstvo dostavlja pročelnici, koja će potom donijeti rješenje o prijmu u službu.

NAČIN PROVEDBE TESTIRANJA:

* Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas te joj se dostavlja pisana obavijest u kojoj se navode razlozi zbog kojih se ne smatra kandidatom prijavljenim na oglas.
* Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Oglasa.
* Smatra se da je kandidat koji nije pristupio prethodnoj provjeri znanja i sposobnosti povukao prijavu na Oglas.
* Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
* Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.
* Kandidatima će biti podijeljeno 10 pitanja za provjeru znanja iz naprijed navedenih izvora koji se objavljuju na službenim mrežnim stranicama Općine Ernestinovo
* Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.
* Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
* Pisano testiranje traje 60 minuta.
* Intervju se provodi samo s kandidatima koji su ostvarili najmanje 50% (najmanje 5 bodova) na provedenom pisanom testiranju
* Povjerenstvo za provedbu Oglasa za prijam u radni odnos na određeno vrijeme (dalje u tekstu: Povjerenstvo) kroz intervju s kandidatima utvrđuje snalažljivost, sposobnost i motivaciju za rad u Općini Ernestinovo. Rezultati intervjua boduju se od 1 do 10 bodova.
* Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.
* Izvješće o provedenom postupku i rang-listu kandidata Povjerenstvo dostavlja pročelnici Općine Ernestinovo.
* Pročelnica Jedinstvenog upravnog odjela Općine Ernestinovo donosi o prijmu u službu na određeno vrijeme koje se dostavlja svim kandidatima prijavljenim na Oglas.
* Izabrani kandidat mora dostaviti uvjerenje o zdravstvenoj sposobnosti prije donošenja rješenja o rasporedu na radno mjesto.

Povjerenstvo za provedbu oglasa